open-index/open-wikipedia-markdown huggingface dataset:
ג'ייקוב אוואנס

**ג'ייקוב אוואנס השלישי** (באנגלית: **Jacob Evans III**; נולד ב-18 ביוני 1997) הוא כדורסלן אמריקאי, המשחק בעמדת הקלע בהפועל אילת.

## קריירת מכללות
אוואנס דורג בארבעה כוכבים במחזור 2015 של התיכונים. הוא קלע 8.4 נקודות בממוצע בעונתו הראשונה באוניברסיטת סינסינטי. בעונתו השנייה הוא שיפר את ממוצע הנקודות שלו ל-13.5 נקודות.

בעונתו השלישית, אוואנס נבחר לקבוצה הראשונה של העונה, והוא היה פיינליסט של פרס הסמול פורוורד של העונה על שם ג'וליוס ארווינג. בטורניר ה-NCAA, קלע אוואנס 19 נקודות בסיבוב 32 האחרונות, במהלך ההפסד 73–75 לאוניברסיטת נבדה. אוואנס העמיד ממוצעים של 13.0 נקודות, 4.7 ריבאונדים, 3.1 אסיסטים ו-1.3 חטיפות למשחק באותה עונה. בתום העונה, אוואנס הכריז על מועמדותו לדראפט ה-NBA 2018.

## קריירה מקצוענית
בדראפט נבחר אוואנס בבחירה ה-28 שבסיבוב הראשון על ידי אלופת ה-NBA בעונה החולפת, גולדן סטייט ווריורס. ב-2 ביולי 2018 הוא חתם בקבוצה. באותה עונה, הווריירס העפילו עד לגמר ה-NBA, אך הפסידו שם בשישה משחקים לטורונטו ראפטורס.

ב-24 באוקטובר 2019, אוואנס קלע את שיא הנקודות שלו ב-NBA, כשקלע 14 נקודות בהפסד 122–141 ללוס אנג'לס קליפרס.

ב-6 בפברואר 2020, אוואנס עבר בטרייד יחד עם דיאנג'לו ראסל ועומארי ספלמן למינסוטה טימברוולבס, עבור אנדרו וויגינס ושתי בחירות דראפט.

ב-24 בנובמבר 2020, עבר אוואנס בטרייד לניו יורק ניקס, אך שוחרר ב-9 בדצמבר בלי שרשם הופעה בקבוצה.

ב-26 בינואר 2021, חתם אוואנס באירי בייהוקס מליגת הפיתוח של ה-NBA. הוא שוחרר מבייהוקס ב-2 בפברואר, שהביאה במקומו את ג'ורדן בל.

ב-23 בפברואר 2021, חזר אוואנס לסנטה קרוז ווריורס, שבמדיה שיחק גם במהלך תקופתו בגולדן סטייט.

ב-5 באוגוסט 2021, חתם אוואנס לעונה בהפועל אילת מהליגה הישראלית.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת סינסינטי
קטגוריה:בחירות דראפט של גולדן סטייט ווריורס
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:כדורסלני מינסוטה טימברוולבס
קטגוריה:כדורסלני איווה וולבס
קטגוריה:כדורסלני הפועל אילת
קטגוריה:אמריקאים שנולדו ב-1997
יחסי אורוגוואי–בולגריה

**יחסי אורוגוואי–בולגריה** הם היחסים הדיפלומטיים בין הרפובליקה המזרחית של אורוגוואי לממלכת נורווגיה. שתי המדינות חברות באו"ם.

## סקירה כללית
אורוגוואי כוננה יחסים דיפלומטיים עם הרפובליקה העממית של בולגריה ב-21 במאי 1958. כיום חיים באורוגוואי בין 1,000–2,000 אנשים ממוצא בולגרי. שתי המדינות משתפות פעולה בארגונים בינלאומיים, ובכלל זה באו"ם.

## נציגויות דיפלומטיות
* בולגריה מיוצגת באורוגוואי באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד במונטווידאו.
* אורוגוואי מיוצגת בבולגריה באמצעות שגרירותה בבוקרשט, רומניה, ובנוסף מחזיקה קונסוליית כבוד בסופיה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יוסי לב

**יוסי לב** (נולד ב-1 בפברואר 1945) הוא מוזיקאי ישראלי ועורך ומבצע ערבי שירה בציבור.

## ביוגרפיה
יוסי לב נולד בנשר וגדל בהרצליה. למד בתיכון פנימיית הכפר הירוק.

לקראת הגיוס לצה"ל עבר בהצלחה מבחני כניסה ללהקת הנח"ל כנגן אקורדיון, אך התנדב לשרת בחיל השריון. הוא היה אורח קבוע ב"חוג הזמר" של המלחין והמשורר עמנואל זמיר ובהדרגה הצטרף לנגן אתו ברחבי הארץ.

בכפר הירוק פגש לב את גיל אלדמע, אריה לבנון ודרורה חבקין שחשפו אותו לסגנונות מוזיקה שונים.

בגיל צעיר החל להופיע כמוזיקאי ברחבי הארץ כמנחה שירת רבים (שירה בציבור) ב-1974 הוא הקים מועדון ראשון לשירה בציבור בבאר שבע, מועדון שפעל במשך 15 שנה. בשנות ה-70 הקים הרכב נגנים."תזמורת מחולות עם באר שבע" שהקליטה ריקודי עם נגינה במרתונים, בפסטיבלים והושמעה ברדיו.

עם הזמן החל להשתתף באירועים ופסטיבלים גדולים ואירח אמנים שונים בהופעותיו.  לב היה חלק מצוות ההקמה של פסטיבל ערד הראשון ב-1983 והיה שותף פעיל בפסטיבלי כרמיאל, טבריה, צפת ונהלל. עד היום הוא מפיק תוכניות נושא ואירועים בזמר העברי, כמו כן הוא פעיל במסגרות כמו "תרבות לישראל" ואמ"י.

לב ערך והפיק ערב לזכרו של מורו, עמנואל זמיר.

## קישורים חיצוניים
* 
* 
* יוסי לב באינדקס בידור ובמה

## הערות שוליים

קטגוריה:ישראלים שנולדו ב-1945
קטגוריה:מוזיקאים ישראלים
קטגוריה:שירה בציבור בישראל
איילט סלוניקי

**איילט סלוניקי** (בטורקית עות'מאנית: **ایالت سلانیك**) היה איילט של האימפריה העות'מאנית.

## היסטוריה
האיילט הוקם בשנת 1826, כחלק מפיצולו של איילט רומליה. האיילט כלל חלקים מרכזיים ומזרחיים של מקדוניה היוונית ופירין מקדוניה בבולגריה. בשנת 1864, בעקבות חוק הווילאייטים שונה האיילט לווילאייט סלוניקי.

## חטיבות מנהליות
הסנג'קים של האיילט באמצע המאה ה-19:

# סנג'ק טירלה (טריקלה)
# סנג'ק סלניק (סלוניקה)
# סנג'ק סירוז (סרס)
# סנג'ק דרמה

## הערות שוליים

קטגוריה:האימפריה העות'מאנית: איילטים
קטגוריה:יוון: היסטוריה
הר פרדוהל

**הר פרדוהל** (באנגלית: **Mount Predoehl**) הוא הר ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

ההר מכוסה בחלקו בשלג.

גובהו של ההר 1,710 מטרים מעל פני הים; הר פרדוהל הוא ההר ה-1,491 בגובהו באנטארקטיקה.

ההר ממוקם בסמוך מצפון לחלקו התחתון של קרחון פאבלאק.

## היסטוריה
### גילוי ומיפוי ההר

ההר מופה לראשונה על ידי הסקר הגאולוגי של ארצות הברית, בהתבסס על סקרי טלורומטר, ועל תצלומי אוויר שצולמו על ידי צי ארצות הברית בין השנים 1960 – 1962.

### מקור השם

שמו של ההר ניתן לו על ידי הוועדה המייעצת לשמות אנטארקטיים.

ההר נקרא על שמו של מרטין סי. פרדוהל (Martin C. Predoehl), מהתוכנית האנטארקטית של ארצות הברית, שהיה מטאורולוג בתחנת מקמורדו בעונות המחקר (הקיץ האנטארקטי) 1961 – 1962 ו -1962 – 1963.

## קישורים חיצוניים
* הר פרדוהל באתר הסקר הגאולוגי של ארצות הברית
* הר פרודהל באתר הגאזט האנטארקטי של ממשלת ניו זילנד
* הר פרודהל באתר הגאזט האנטארקטי של ממשלת אוסטרליה
* הר פרדוהל באתר הגאזט האנטארקטי המשווה SCAR של ממשלת אוסטרליה
* הר פרדוהל באתר peakery (מרחקים לאתרים סמוכים)

## הערות שוליים

פרדוהל
פרדוהל
פרודהל
לעיסה

ממוזער|מקוק קצר זנב לועס צמח יבש
**לעיסה** היא התהליך שבאמצעותו מועכים וטוחנים מזון על ידי השיניים. זהו השלב הראשון של העיכול והוא מגדיל את שטח הפנים של המזונות כדי לאפשר פירוק יעיל יותר על ידי אנזימים. במהלך תהליך הלעיסה, המזון ממוקם על ידי הלחי והלשון בין השיניים. שרירי הלעיסה מניעים את הלסתות ומביאים את השיניים למגע לסירוגין. ככל שהלעיסה נמשכת, האוכל נעשה רך וחם יותר, והאנזימים ברוק מתחילים לפרק פחמימות במזון.

לאחר הלעיסה, האוכל (הנקרא עתה בולוס ) נבלע. הוא נכנס לוושט ובאמצעות הפריסטלטיקה ממשיך אל הקיבה, שם מתרחש השלב הבא של העיכול.

חיות מתת הסדרה מעלי גירה לועסות מזון יותר מפעם אחת כדי להפיק יותר חומרים מזינים.

## תזונה ובריאות
לעיסה מעוררת את ייצור הרוק ושולטת בבליעת המזון.

## אצל בעלי חיים
לעיסה נפוצה בעיקר אצל יונקים אוכלי-צמחים שנוהגים לטחון את המזון הצמחי היטב לפני שהוא עובר לכיבה.. טחינת המזון מאפשרת פירוק מהיר וקל יותר של המזון הצמחי בכיבה מאשר בליעתו בשלמותו או בנתחים כפי שנוהגים בעלי חיים מסדרות אחרות או יונקים טורפים הניזונים מבשר. בניגוד לשיניי טרף חדות המסייעות לחתוך את הטרף, שיניים טוחנים שטוחות ומאפשרות לטחון את המזון בין השן העליונה והתחתונה. לא ניתן לטחון את המזון עם שן אחת עליונה או תחתונה ולכן שיני יונקים רבים אינן מתחדשות ומתחלפות פעם אחת בחיים כדי לשמור על איזון בין מספר השיניים העליונות לתחתונות. אצל רוב בעלי החיים מסדרות אחרות השיניים מתחלפות באופן תדיר וכל שן שנפגעת מוחלפת בשן אחרת תוך זמן קצר.

דינוזאורים מאינפרת הסדרה אורניתופודה פיתחו שיניים מקבילות לשיניים חותכות ולשיניים טוחנות שיש ליונקים. שיניים אלו אפשרו להם להשיג יותר מזון מהצמחים והם שגשגו עד שנכחדו בהכחדת קרטיקון-פלאוגן.

## קישורים חיצוניים

* 

## הערות שוליים

קטגוריה:מערכת העיכול
קטגוריה:שיניים
קטגוריה:מזון
הילה כץ

**הילה כץ** היא עורכת דין ישראלית. החל מאוגוסט 2021 משמשת פרקליטת מחוז חיפה (פלילי) בפרקליטות המדינה.

## ביוגרפיה
הילה כץ היא בעלת תואר ראשון (בהצטיינות) ושני במשפטים מאוניברסיטת חיפה.

### פרקליטות המדינה
בשנת 1998 התמחתה בפרקליטות מחוז חיפה (פלילי) בפרקליטות המדינה. לאחר כשנה הוסמכה כעורכת דין, הצטרפה כפרקליטה למחוז ומאז נותרה בו, בתחום הפלילי. בשנת 2012 מונתה לממונה וראש צוות פלילי במחוז. כעבור כשנתיים נבחרה למנהלת מחלקה במחוז. ביוני 2018 החלה לשמש כמשנה לפרקליט המחוז.

במסגרת תפקידה ניהלה כץ תיקי פשיעה חמורה רבים לאורך שנים, בהם רצח, אלימות, עבירות מין, שחיתות שלטונית, מרמה ועוד, וכן הופיעה בערעורים בבית המשפט המחוזי בחיפה. בין התיקים בהם טיפלה נמנים הטיפול בסייעני הפיגוע בקו 361 בצומת מירון, תיק המשפט החוזר של רצח דני כץ, רצח ענבל חן, תיקי משה איבגי, הריגת מתן אדלשטיין, ליווי החקירה והטיפול בתיק הרב שלמה שלוש, רצח הנער עאדל חטיב, רצח הנער אבי ציצואשוילי, ועוד.

### פרקליטת מחוז חיפה (פלילי)
באוגוסט 2021 נבחרה כץ לשמש פרקליטת מחוז חיפה (פלילי), במקומו של עמית איסמן שמונה לפרקליט המדינה.

## חיים אישיים
מתגוררת בחיפה, נשואה לעמית, יועץ השקעות בבנק לאומי, ואם לשתי בנות.

## הערות שוליים

קטגוריה:פרקליטות מחוזיות
קטגוריה:פרקליטי מחוז חיפה
קטגוריה:חיפה: אישים
קטגוריה:בוגרי אוניברסיטת חיפה: משפטים
קטגוריה:בוגרות אוניברסיטת חיפה: משפטים
קטגוריה:עורכות דין ישראליות
קטגוריה:עורכי דין ישראלים במאה ה-20
קטגוריה:ישראליות שנולדו במאה ה-20
קטגוריה:ישראלים שנולדו במאה ה-20
יחסי מצרים–קרואטיה

**יחסי מצרים–קרואטיה** הם היחסים הדיפלומטיים בין קרואטיה למצרים.

## סקירה כללית
מצרים הכירה בעצמאותה של קרואטיה ב-16 באפריל 1992, ושתי המדינות החלו לקיים יחסים דיפלומטיים ב-1 באוקטובר 1992. השגרירות הקרואטית בקהיר מייצגת את קרואטיה גם בבחריין, אתיופיה, תימן, ירדן, קטר, כווית, לבנון, עומאן, סעודיה, סוריה, סודאן ואיחוד האמירויות הערביות, ובמידה חלקית גם את ג'יבוטי, אריתריאה ועיראק. שתי המדינות חברות באיחוד מדינות הים התיכון.

## היסטוריה
בעבר כ-2,700 עובדים מקרואטיה עבדו על בניית תעלת סואץ. הרפובליקה הפדרלית הסוציאליסטית של יוגוסלביה שמרה על יחסים טובים עם מצרים, במיוחד באמצעות המדינות הבלתי-מזדהות. בשנות ה-70 וה-80 חברות קרואטיות רבות ייצאו הון רב למצרים ומדינות ערב נוספות.

לאורך השנים גורמים בכירים משתי המדינות ערכו ביקורים הדדיים. נשיא מצרים חוסני מובארכ ביקר בזאגרב באוקטובר 2009. מקבילתו הקרואטית ידרנקה קוסור ביקרה במצרים בדצמבר 2010. במקביל חברות קרואטיות החלו לפעול בתחום האנרגיה במצרים. בתחילת 2011 פונו פועלים קרואטיים רבים ממצרים, עם תחילת המהפכה המצרית. ביולי 2011 נענתה ממשלת קרואטיה להחלטת מועצת האיחוד האירופי להקפיא נכסים מצריים הקשורים למובארק ו-18 מאנשיו.

בשנת 2015 אזרח קרואטי בשם טומיסלב סלופק נחטף במצרים על ידי חמושים אסלאמיסטים.

## נציגויות דיפלומטיות
* קרואטיה מחזיקה במצרים שגרירות בקהיר וקונסוליה באלכסנדריה.
* מצרים מחזיקה בקרואטיה שגרירות בזאגרב.

## ראו גם
* יחסי החוץ של מצרים
* אל שאט

## הערות שוליים

קטגוריה:ערכים ללא קטגוריות פיזיות - יחסי חוץ
תחרות פרסי הטלוויזיה לילדים ולנוער ה-1

**תחרות פרסי הטלוויזיה (הישראלית) לילדים ולנוער ה־1** היא טקס הענקת הפרסים הראשון של פרסי הטלוויזיה לילדים ולנוער. הטקס התקיים ב-25 באוגוסט 2021 במדיטק בחולון בהנחיית שירלי לוי וקווין רובין. הטקס שודר ב-1 בספטמבר של אותה השנה בערוץ ניקלודיאון.

זהו הטקס הראשון של תחרות הפרסים מאז ההפרדה של סדרות הילדים והנוער מטקס פרסי האקדמיה הישראלית לטלוויזיה בשנת 2020.

אופן בחירת הזוכים בטקס התבצע על פי שקלול הצבעת חברי האקדמיה הישראלית לקולנוע וטלוויזיה – שהיוו 70% מההחלטה, והצבעת נבחרת צעירים מכל חברי הארץ המונה 100 חברים בחלוקה של 50 בגילאי 5 עד 9, ו–50 בגילאי 10 עד 15.

## מועמדים
רשימת המועמדים העולים לגמר התפרסמה ב–8 באוגוסט 2021. התוכניות שהגישו מועמדות לתחרות ולא קיבלו מועמדות בטקס הן מחנה אבא, משפחה בהנפקה, קסום זום!, אגדות מרשמלו, אין דה גיים, סטיצ'ז, גינת הצוציקים עם דוד חיים ואנחנו כאן.

הזוכים הוכרזו ב-25 באוגוסט 2021.

### תוכניות

### משחק

### בימוי

### תסריט

### קטגוריות נוספות

### פרסי בחירת הילדים
בקטגוריות אלו ההצבעה פתוחה לקהל הרחב.

## שיאני זכיות
### לפי תוכנית

## שיאני מועמדויות
### לפי תוכנית

### לפי גוף שידור

### לפי חברת הפקה

## קישורים חיצוניים
* 

## הערות שוליים

קטגוריה:תחרות פרסי הטלוויזיה לילדים ולנוער
קטגוריה:2021 בישראל
ממלכת דלמטיה

**ממלכת דלמטיה** הייתה חלק מממלכת הבסבורג, ולאחר מכן חלק מהאימפריה האוסטרית והאימפריה האוסטרו-הונגרית. לאחר תבוסת האימפריה האוסטרו-הונגרית במלחמת העולם הראשונה בשנת 1918, הצטרפה דלמטיה למדינת הסלובנים, הקרואטים והסרבים, אשר מאוחר יותר התאחדה עם ממלכת סרביה ליצירת ממלכת יוגוסלביה.

## רקע
ממוזער|ממלכת דלמטיה באימפריה האוסטריה-הונגרית (מס' 5)
לאחר פירוק הרפובליקה של ונציה כתוצאה מכיבוש ונציה על ידי כוחותיו של נפוליאון בונפרטה, סופחו הנחלות הוונציאניות בחוף המזרחי של הים האדריאטי, כמו גם רוב שאר שטחה הוונציאני, לאוסטריה בהסכם קמפו פורמיו בשנת 1797. נחלת הכתר האוסטרית של דלמטיה הוקמה מהשטחים הוונציאנים בדלמטיה ובמפרץ קוטור. עיר המדינה הימית רגוזה (דוברובניק) הצליחה לשמור על עצמאותה אז.

לאחר הכיבוש על ידי חייליו של נפוליאון בונפרטה, סופחה המדינה לצרפת בשלום פרסבורג בשנת 1805 והייתה חלק מהמחוזות האיליריים. בשנת 1815, לאחר קונגרס וינה, כל האזור, כולל אזור רפובליקת רגוזה לשעבר, נמסר לידי האימפריה האוסטרית.

### 1815–1867
מבצר נבנה על חצי האי פרובלאקה כדי לשלוט באופן צבאי בתנועת הספנות למפרץ קוטור. לאחר אירועי מהפכות 1848 באימפריה האוסטרית, דלמטיה הוכפפה זמנית לשליטתו של הבאן יוסיפ ילאצ'יץ' הקרואטי. במהלך המהפכות של 1848 הציעו לאומנים קרואטים בסאבור את איחוד הממלכה המשולשת, שתהיה איחוד תרבותי ופוליטי קרואטי אוטונומי בתוך האימפריה ההבסבורגית. נציגים פוליטיים של קרואטיה הביאו את הרעיון לקיסר, ודרשו את איחוד שלוש הממלכות הקרואטיות. מאידך, האליטה דוברת האיטלקית השולטת בדיאט הדלמטי דחקה באוטונומיה של הממלכה כאדמת כתר אוסטרית – נגד דרישת תנועת התחייה הלאומית הקרואטית לממלכה משולשת.

### הפשרה האוסטרו-הונגרית
לאחר הפשרה האוסטרו-הונגרית של 1867, ממלכת קרואטיה-סלאבוניה נשארה חלק מטרנסלייטניה כמדינה אוטונומית, בעוד שדלמטיה הפכה לחלק מציסלייטניה, וכך נשארה חלק מאוסטריה. בניגוד לרצונו של הרוב הקרואטי, לא התקיים איחוד רשמי עם ממלכת קרואטיה-סלאבוניה. ההפרדה הפוליטית המתמשכת נותרה נקודת עימות פוליטית עד לסופה של האימפריה האוסטרו-הונגרית.

## שפה
בדלמטיה האוסטרית, כפי שהיה תחת השלטון הוונציאני, האיטלקית המשיכה לשמש כשפה הרשמית. בין השנים 1870–1880 הפכה השפה הקרואטית או הסרבית לשפת העסקים של הפרלמנט הדלמטי לאחר שמפלגות דרום סלאביות זכו ברוב. במהלך תקופה זו, קרואטית או סרבית הפכה לשפה הרשמית החיצונית של רשויות המדינה במקום איטלקית, אולם השפה הרשמית הפנימית של רשויות המדינה נשארה עד זמן קצר לפני מלחמת העולם הראשונה איטלקית בלבד.

## ראו גם
* ממלכת קרואטיה (ההבסבורגית)
* ממלכת סלאבוניה
* ממלכת קרואטיה-סלאבוניה
* היסטוריה של קרואטיה

## קישורים חיצוניים

## הערות שוליים

קטגוריה:קרואטיה: היסטוריה
קטגוריה:האימפריה האוסטרו-הונגרית: מדינות
קטגוריה:מדינות וטריטוריות שהתפרקו ב-1918
רויטל שרון

**רויטל שרון** (נולדה ב-2 בדצמבר 1970) היא מתעמלת עבר ישראלית. אלופת ישראל (1987). ייצגה את ישראל באולימפיאדת סיאול (1988).

## ביוגרפיה
רויטל שרון (כיום בר שלום) נולדה בחיפה וגדלה בקריית ביאליק. למדה בתיכון אורט ביאליק. בילדותה הייתה חברה במועדון ההתעמלות הפועל קריית ביאליק. מאוחר יותר עברה למועדון ההתעמלות הפועל תל אביב תחת המאמנת זהבה זיסמן.

ייצגה את ישראל באליפויות העולם בשנת 1985 בקנדה ו-1987 בהולנד. שרון ייצגה את ישראל באולימפיאדת סיאול.

כיום עובדת כמורה לחינוך גופני בבית ספר תיכון רוגוזין בקריית אתא. נשואה ואם לשלושה ומתגוררת בקריית מוצקין.

## קישורים חיצוניים

* 

## הערות שוליים

קטגוריה:מתעמלות אולימפיות ישראליות
קטגוריה:משתתפות ישראליות באולימפיאדת סיאול (1988)
קטגוריה:מורות לחינוך גופני
קטגוריה:מורים לחינוך גופני
קטגוריה:קריית מוצקין: אישים
קטגוריה:קריית ביאליק: אישים
קטגוריה:בוגרות אורט קריית ביאליק
קטגוריה:בוגרי אורט קריית ביאליק
קטגוריה:משתתפים ישראלים באולימפיאדת סיאול (1988)
קטגוריה:ישראליות שנולדו ב-1970
קטגוריה:ישראלים שנולדו ב-1970
רייצ'ל גריידי

**רייצ'ל גריידי** (באנגלית: **Rachel Grady**) היא במאית ומפיקת קולנוע יהודיה אמריקאית.

## קורות חיים
רייצ'ל גריידי נולדה למשפחה יהודית. אביה הוא ג'יימס גריידי, עיתונאי אמריקאי.

בשנת 1997 היא הכירה את היידי יואינג ובשנת 2001 הן הקימו חברת הפקה Loki Films. החברה מתמחה בסרטי תעודה אך גם בסרטי טלוויזיה ופרסומות.

סרט תעודה The Boys of Baraka על נוער בעייתי של בולטימור זכה בפרס מיוחד ב-South by Southwest והיה מועמד לקבלת פרס אמי.

בשנת 2006 היא הפיקה סרט Jesus Camp על חוויית מחנה קיץ נוצרי לילדים. בעקבות הקרנת הסרט, המחנה בו נערכו צילומים נסגר. הסרט היה מועמד לקבלת פרס אוסקר.

סרט Detropia הופק בשנת 2012 והוקדש למצב הקשה של העיר דטרויט. הסרט היה מועמד לקבלת פרס אוסקר.

בשנת 2017 הופק סרט One of Us על קהילה יהודית-חסידית בברוקלין.

ב-2020 הופק סרט Love Fraud, שכולל 4 פרקים והוקדש לנושא פשעים באינטרנט. באותה שנה היא הייתה שותפה להפקת סרט תיעודי אלוהי התינוקות.

## קישורים חיצוניים

קטגוריה:במאיות קולנוע יהודיות אמריקאיות
קטגוריה:במאי סרטים תיעודיים יהודים
קטגוריה:במאי סרטים תיעודיים אמריקאים
קטגוריה:מפיקות קולנוע יהודיות אמריקאיות
הר רבוט

250px|ממוזער|מפת רכס המלכה אליזבת. הר רבוט ממוקם במרכז הרביע הרביעי מימין, בשורה העליונה של רביעי המפה
**הר רבוט** או **הר ראבו** (באנגלית: **Mount Rabot**) הוא הר ברכס המלכה אליזבת, חלק מרכס המלכה אלכסנדרה שבההרים הטראנס-אנטארקטיים, הממוקם באזור חוף שקלטון, של שטח חסות רוס, שבאנטארקטיקה.

גובהו של ההר 3,335 מטרים מעל פני הים.

הר רבוט הוא ההר ה-130 בגובהו באנטארקטיקה.

ההר הוא השלישי מבין שלושה הרים הממוקמים 83 קילומטרים ממערב למדף הקרח רוס, 55.5 קילומטרים דרומית - דרום-מזרחית מהר מרקהאם, ו-5 קילומטרים ממערב להר לקוינט.

## היסטוריה
### גילוי ומיפוי ההר

ההר התגלה על ידי המשלחת הבריטית לאנטארקטיקה (משלחת נמרוד), אשר חקרה את אנטארקטיקה בין השנים 1907 – 1909.

### מקור השם

שמו של ההר ניתן לו על ידי משלחת נמרוד.

ההר נקרא על שמו של שארל ראבו (Charles Rabot), עורך כתב העת "הגאוגרפיה" (**La Geographie**), עלון החברה הגאוגרפית, אשר מקום מושבה בפריז בירת צרפת, וחוקר קרחונים ידוע באותה עת, ואחד מהתומכים של משלחת החקר של ז'אן-באטיסט שארקו - המשלחת הצרפתית הרביעית לאנטארקטיקה - שנערכה בעונת המחקר (הקיץ האנטארקטי) 1908–1909.

## לקריאה נוספת

• Peter J. Barrett, **[https://core.ac.uk/download/pdf/159607962.pdf STRATIGRAPHY AND PETROLOGY OF THE MAINLY FLUVIATILE PERMIAN AND TRIASSIC BEACON ROCKS, BEARDMORE GLACIER AREA, ANTARCTICA ]**, Institute of Polar Studies, The Ohio State University, Columbus, Ohio 

## קישורים חיצוניים
* הר רבוט באתר הסקר הגאולוגי של ארצות הברית
* הר רבוט באתר הגאזט האנטארקטי של ממשלת ניו זילנד
* הר רבוט באתר הגאזט האנטארקטי של ממשלת אוסטרליה
* הר רבוט באתר הגאזט האנטארקטי המשווה SCAR של ממשלת אוסטרליה
* הר רבוט באתר peakery (מרחקים לאתרים סמוכים)

## הערות שוליים

רבוט
רבוט
רבוט
מיון שפות

בבלשנות ובפילולוגיה, **מיון שפות** הוא תחום החוקר את הדרך שבה השפות האנושיות מקובצות לקבוצות בעלות המכנה המשותף העיקרי או החשוב ביותר. קיימים שתי שיטות עיקריות למיון שפות: מיון גנאלוגי או גנטי, ומיון טיפולוגי.

## מיון גנאלוגי (או גנטי)

בשיטת מיון זו, מקבצים את השפות לפי קשר דיאכרוני (היסטורי) למשפחות שפות. השפות מקובצות על פי אופן השתלשלותן והתפתחותן לאורך ההיסטוריה: שפות שנבעו מאב קדמון משותף (פרוטו-שפה) מקובצות לאותה משפחת שפות. זו השיטה המסורתית מראשית ימי הבלשנות המודרנית, כאשר הבריטי ויליאם ג'ונס גילה לראשונה את הקשר בין סנסקריט, יוונית ולטינית, והעלה את רעיון המשפחה ההודו-אירופית.

בשל ההסתמכות של שיטת מיון זו על תיעוד היסטורי בכתב, כלומר על הפילולוגיה והארכאולוגיה, קיימת חפיפה גבוהה בין הקשרים הגנאלוגיים בין שפות לבין התיאור ההיסטורי של העמים הדוברים אותן.

שיטת המיון ה"גנֵאַלוגי" מכונה כך בהשאלה מתחום הגנאלוגיה, כלומר קיבוץ שפות למשפחות באילן יוחסין. שמה השני, מיון "גנטי", מושאל מתחום הגנטיקה בביולוגיה, כלומר איך שפה אחת "מולידה" שפות אחרות. עם זאת, השימוש במטפורות מתחומי האנתרופולוגיה והביולוגיה אינו מוסכם על כלל הבלשנים, משום שאינו מסתכם בניסוח בלבד, אלא עלול ליצור הטיה ולהגביל את החשיבה התאורטית. כך, למשל, שפות רבות שתועדו במאות ה-20 וה-21 אתגרו את המיון הגנאלוגי. כמה שאלות לדוגמה שהועלו:
* לאיזו משפחת-שפות יש למיין שפות היברידיות, כמו להגי פידג'ין ושפות קריאוליות, שבהן לא ברור אילו מהשפות המשפיעות השפיע יותר על הדקדוק ואוצר המילים?
* האם יש לשנות את שיוכה המשפחתי של שפה אשר שמרה על הדקדוק ה"גנטי" שלה אך החליפה את אוצר המילים שלה באמצעות שאילה מאסיבית של מילים משפה שלטת? לדוגמה, מלטית היא שפה שמית שחלק ניכר מאוצר המילים שלה שאול מאיטלקית, ואף מושפעת דקדוקית משפות רומאניות.
* האם שיוכה המשפחתי של שפה עשוי להשתנות, עם הצטברות עצומה של שינויים דקדוקיים ומילוניים, לאחר אירועים דרמטיים באוכלוסייה הדוברת אותה, כמו הגירה מאסיבית לארצות אחרות, או שינוי דרמטי בהרכב הדת או הפוליטיקה?
* מה עושים עם המספר הלא מבוטל של שפות מבודדות אשר לא צלחו המאמצים לשייכן למשפחת-שפות? לדוגמה, השפות הרבות שאין לגביהן ממצאים ארכאולוגיים – לעיתים קרובות משום שרוב השפות הקיימות המודרניות לא נכתבו עד המאה ה-20, וחלקן עדיין לא.

הסוגיות שעלו הביאו לצמיחת שיטת המיון הטיפולוגי כחלופה.

## מיון טיפולוגי

בשיטת המיון הטיפולוגי, השפות מקובצות לפי המאפיינים המבניים והתפקודיים שלהן. שפות בעלות מאפיינים דקדוקיים דומים עשויות להיכלל באותה קבוצה, גם אם אין ביניהן שום קשר גנאלוגי, תרבותי או גאוגרפי.

## הערות שוליים

קטגוריה:בלשנות
קטגוריה:שפה
נטלי מאסנה

**נטלי שרה מאסנה** (באנגלית: **Natalie Sara Massenet**; נולדה ב-13 במאי 1963) היא אשת עסקים בריטית-אמריקאית. היא מייסדת ומנכ"לית חברת האופנה Net-a-Porter.

## חייה
נטלי רוני נולדה בלוס אנג'לס למשפחת עיתונאי אמריקאי ודוגמנית בריטית. היא גדלה בפריז ולאחר שהוריה נפרדו, חזרה עם אביה ללוס אנגלס. היא סיימה לימודי ספרות באוניברסיטת קליפורניה בלוס אנג'לס ותקופה מסוימת עבדה כדוגמנית ועיתונאית.

במחצית שנות ה-90 של המאה ה-20 היא עברה ללונדון בה הקימה אתר אינטרנט בתחום האופנה. בשנת 1996 היא התחתנה עם ארנו מאסנה (התגרשו בשנת 2011). בשנת 2010 האתר נמכר תמורת 50 מיליון לירה שטרלינג, אך נטלי מסנה נותרה להיות בין מנהלי החברה. בשנת 2013 החברה העסיקה כ-2600 עובדים ושווי שלה היה כ-350 מיליון לירות.

בשנת 2013 נטלי מסנה החלה לכהן כיושב ראש מועצת האופנה הבריטית והייתה אחראית על ארגון שבוע האופנה ופעילויות נוספות של המועצה לקידום תעשיית האופנה של המדינה. היא עזבה את התפקיד בשנת 2018.

נטלי מאסנה מעורבת ביוזמות שונות בתחום האופנה לרבות חברת "Glossier, חברת אופנה של קלואי קרדשיאן ועוד.

על תרומתה לקידום האופנה היא התקבלה למסדר האימפריה הבריטית בשנת 2009 ובשנת 2016 קודמה לדרגת קצינת המסדר. בשנת 2014 היא נכללה ברשימת 100 אנשים המשפעים של טיים.

## קישורים חיצוניים
* מידע על נטלי מאסנה
* קורות חיים

## הערות שוליים

קטגוריה:אנשי אופנה בריטים
קטגוריה:קצינים במסדר האימפריה הבריטית
קטגוריה:בוגרי אוניברסיטת קליפורניה בלוס אנג'לס
קטגוריה:נשות עסקים בריטיות
קטגוריה:אמריקאים שהופיעו ברשימת טיים 100
קטגוריה:אמריקאיות שנולדו ב-1963
יחסי איראן – בוסניה והרצגובינה

**יחסי איראן – בוסניה והרצגובינה** הם יחסי החוץ בין איראן לבוסניה והרצגובינה. איראן הייתה אחת התומכות העיקריות של הצד הבוסני במהלך מלחמת בוסניה (1992–1995).

## מלחמת בוסניה
שמאל|ממוזער|שגרירות איראן בסרייבו
איראן, מדינה שיעית בעיקרה, הייתה אחת המדינות המוסלמיות הראשונות שסיפקו תמיכה למוסלמים הבוסנים (בוסניאקים, שהם בעיקר מוסלמים סונים) במלחמה. משמרות המהפכה האסלאמית (IRGC) שלח יותר מחמשת אלפי טונות של נשק למוסלמים הבוסנים. בנוסף, היא גם סיפקה מאמנים ויועצים לשירות הצבא והמודיעין הבוסני. כמה עשרות מומחי מודיעין איראנים הצטרפו לסוכנות הביון המוסלמית הבוסנית. משרד המודיעין האיראני תמך ביחידות מוג'אהדין שהכשירו יחידות נבחרות של צבא בוסניה. חזבאללה (השיעה הלבנונית), הנתמך על ידי איראן, שיגר גם הוא לוחמים למלחמה. בשנת 1992, איראן בעזרת טורקיה הבריחה נשק למוסלמים הבוסנים. דיווחים על "מאות טונות של נשק" שנשלחו מאיראן במשך תקופה של חודשים הופיעו בתקשורת בתחילת 1995. נשק איראני נשלח דרך קרואטיה.

רוברט באר, סוכן ה-CIA שהוצב בסרייבו במהלך המלחמה, טען מאוחר יותר כי "בסרייבו הממשל המוסלמי הבוסני הוא לקוח של האיראנים... אם זו בחירה בין ה-CIA לאיראנים, הם ייקחו את האיראנים בכל יום". בסוף המלחמה, סקרי דעת הקהל הראו שכ-86% מהאוכלוסייה המוסלמית הבוסנית הביעו גישה חיובית כלפי איראן.

## ספורט
איראן הפכה למדינה הראשונה ששיחקה משחק כדורגל היסטורי עם בוסניה בשנת 1993, המשחק בו הפסידה נבחרת איראן 1–3 בביתה בטהראן. המשחק קיבל את ברכת הנשיא אכבר האשמי רפסנג'אני, ובכך הפך לזיכרון של בוסניה, כמדינה מוכרת בעולם.

## ביקורים רשמיים
באוקטובר 2016 נשיא בוסניה והרצגובינה בקיר איזטבגוביץ' נסע לטהראן ופגש את נשיא איראן חסן רוחאני. במהלך ביקור זה חתמו שתי המדינות על מזכר הבנות להגדלת ההשקעה הדו-צדדית בעסקים קטנים ובינוניים.

## נציגויות דיפלומטיות
* איראן מחזיקה בבוסניה והרצגובינה שגרירות בסרייבו.
* בוסניה והרצגובינה מחזיקה באיראן שגרירות בטהראן.

## לקריאה נוספת

* 
* 
* 
* 


## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Dendroid

**דנדרואיד** (באנגלית: **Dendroid**) היא נוזקה, המשמשת כדלת אחורית ומיועדת לטלפונים סלולרים בעלי מערכת ההפעלה אנדרואיד.

הנוזקה התגלתה לראשונה בשנת 2014 על ידי חברת סימנטק, לאחר שהקוד שלה הודלף והחל להימכר ברשת האפלה תמורת כ-300 דולר.

כאשר הנוזקה מופעלת באמצעות מכונה וירטואלית היא משנה את אופן הפעילות שלה על מנת להקשות ולהטעות חוקרי אבטחת מידע.

## מאפיינים
לאחר ההרצה הראשונית ניתן להריץ פקודות ותהליכי מערכת, להתחבר אל שרת שליטה ובקרה (C&C) ולבצע פעולות שונות באופן מרוחק:
* הקלטת שיחות
* פתיחת אפליקציות
* העלאת תמונות ווידאו
* ביצוע התקפות מניעת שירות
* פתיחת דפדפן האינטרנט
* צפייה בהודעות טקסט
* ביצוע שיחות טלפון
* מחיקת יומני שיחות

## ראו גם
* DSploit
*אפליקציית מובייל

## קישורים חיצוניים
* תיאור הנוזקה באתר F-Secure
* תיאור הנוזקה באתר Mitre Attack

## הערות שוליים

קטגוריה:תוכנות זדוניות
יחסי איראן–קניה

**יחסי איראן–קניה** הם יחסי החוץ בין איראן לקניה.

## היסטוריה
### ביקורו של אחמדינז'אד
קניה המשיכה בעבר לשמור על קשר עם איראן, שבמערב לא תמיד ראו אותה לטובה. קניה חתמה על הסכמים רבים עם איראן, כולל הסכם לייצוא 4 מיליון טון נפט לקניה מדי שנה, טיסות ישירות בין טהראן לניירובי ומלגות לקניה להמשך השכלה גבוהה באיראן. כל זה נעשה בביקורו של נשיא איראן, מחמוד אחמדינז'אד בקניה בשנת 2009.

במאי 2012, סגן נשיא איראן, מוחמד רזה רחימי, ביקר בקניה כדי להשלים את העסקה של קניה לרכישת נפט איראני.

ביוני 2012, עסקת הנפט נפלה כאשר קניה קיבלה אזהרות של מדינות המערב מפני סנקציות. במסגרת העסקה איראן הייתה אמורה לספק לקניה 80,000 חביות נפט ביום. עם זאת, מכיוון שקניה הייתה בעלת ברית אסטרטגית של ארצות הברית נגד המלחמה בטרור, העסקה הדהימה רבים בקהילה הבינלאומית. קניה ואיראן ניהלו מחלוקת דיפלומטית בנוגע לביטול עסקת הנפט.

קניה ייבאה בעבר נפט מאיראן בשנות השבעים והשמונים אך מאז לא ייבאה נפט מהמדינה.

מקובל לחשוב שהדיפלומטיה של איראן באפריקה מתמודדת עם קושי גדול במיוחד מכיוון שרוב המוסלמים ביבשת דבקים באסלאם הסוני ולא השיעי השולט באיראן. קניה גם התמודדה עם פיגועי טרור רבים ומדינה פנתה מאז לישראל בבקשה לעסקאות ביטחוניות רבות. בשנת 2012 עצרה קניה שני חברי משמרות המהפכה שתכננו לתקוף אינטרסים ישראלים, בריטים, אמריקנים ואפילו סעודים בתוך קניה. הם נידונו למאסר עולם על ידי בית משפט בקניה.

### תוכנית הגרעין של איראן
השקפותיה של קניה בנוגע לתוכנית הגרעין של איראן נמשכות בקווי ההחלטה שהתנהלה על ידי ארגון המדינות הבלתי מזדהות, הקובעת כי לאיראן יש את הזכות לפתח משאבי אנרגיה גרעינית, אך פיתוח אנרגיה גרעינית צריך להיות אמצעי שלום. ההחלטה סוכמה בספטמבר 2006 על ידי כל 118 חברות הארגון.

## שיתוף פעולה לפיתוח
באוגוסט 2014 נפגשה מזכירת הממשלה לענייני חוץ של קניה אמינה מוחמד עם שר החוץ של איראן מוחמד ג'וואד זריף בטהראן. שני הפקידים חתמו על הסכמים בשיתוף פעולה כלכלי, מדעי וטכני. ההסכם גם זיהה תחבורה ותשתיות, אנרגיה, חקלאות, מים והשקיה, דיור ובריאות כתחומי מפתח אחרים של שיתוף פעולה.

בביקורו במדינות אפריקה באוקטובר 2018 הדגישה סורנה סאטרי, סגנית נשיא איראן למדע וטכנולוגיה, את הצורך ליצור מסגרת אשראי לבנקים ולספק לחברות הטכנולוגיה של איראן וקניה אינטראקציה זו עם זו כדי להחלפת מוצרים ושירותים.

## יחסי סחר
היצוא מקניה לאיראן בשנת 2012 עמד על 1.95 מיליארד שילינג קנייתי (18.3 מיליון אירו) בעוד ששווי היבוא מאיראן לקניה עמד על 3.67 מיליארד שילינג קנייתי (34.5 מיליון אירו). מזכיר החוץ של קניה הצהיר שמדינות רבות עוצמה בעולם עדיין מקיימות יחסי סחר עם איראן וששתי המדינות ימשיכו לסחור.

איראן היא אחת הרוכשות הגדולות של תה מקניה. קניה הגדילה את ייצוא התה שלה לאיראן מ-2 מיליון ק"ג ל-10 מיליון ק"ג במהלך תקופה של חמש שנים. הביקוש לתה באיראן עומד על 116 מיליון ק"ג, כאשר איראן מייצרת רק 20 מיליון ק"ג. קניה מוכרת כ-20% מהתה שלה לאיראן.

## נציגויות דיפלומטיות
* איראן מחזיקה בקניה שגרירות בניירובי.
* קניה מחזיקה באיראן שגרירות בטהראן.

## הערות שוליים

קטגוריה:ערכים ללא קטגוריות פיזיות - יחסי חוץ
אשתו השמינית של כחול הזקן

**אשתו השמינית של כחול הזקן** (באנגלית: **Bluebeard's Eighth Wife**) הוא סרט קולנוע אמריקאי משנת 1938, בהפקתו ובבימויו של ארנסט לוביטש, עם גרי קופר, קלודט קולברט ודייוויד ניבן בתפקידים הראשיים.

התסריט נכתב על ידי צ'ארלס בראקט ובילי ווילדר והוא מבוסס על המחזה La huitième femme de Barbe -Bleue (אשתו השמינית של כחול הזקן) של המחזאי הצרפתי  משנת 1921 השם מבוסס על הסיפור כחול הזקן של האחים גרים.

## תקציר העלילה
מייקל ברנדון (גרי קופר) הוא מיליונר אמריקאי המבלה את חופשתו בריביירה הצרפתית. הוא נכנס לחנות בגדים ומבקש לרכוש רק חלק עליון של פיג'מה. המוכר המפונפן מעביר את הבעיה לכמה דרגים עד לנשיא החברה ותשובתו שלילית. לפתע כנסת לחנות בחורה נאה בשם ניקול (קלודט קולברט) ורוכשת את המכנסיים של הפיג'מה. מייקל מתאהב בה מיד אך היא מסתלקת לא לפני שהיא מודיעה לו שאינה נשואה. היא נותנת לו גם עצה איך להירדם - להקריא את האותיות צ'כוסלובקיה בהיפוך.

ניקול מבלה את זמנה בחוף הרייירה עם ידידה אלברט (דייוויד ניבן).

מייקל חוזר למלון ומוצא שם בחדר המיועד לו את המרקיז דה לואיסל (אדוארד אוורט הורטון) כשהוא לבוש במכנסי הפיג'מה שקנתה לו בתו. מייקל מזהה את המכנסיים האלה ומיד מנסה להתחבב על ידי המרקיז שמסתבר שהוא מרושש. מייקל מסכים לקנות ממנו אמבט מימי לואי ה-14 שלמעשה לא שווה דבר.

כעת יודע מייקל מי היא הבחורה. הוא מוצא אותה בחוף הים ביחד עם אלברט שמסתבר שהוא עובד שלו. אלברט מורחק מיד ומייקל מתחיל עם ניקול עד שהיא מסכימה לבקשתו להתחתן. הקרובים מגיעים לטקס הנישואים ורק אז מגלה לה מייקל שהיא בעצם אשתו השמינית. בתחילה רוצה ניקול לבטל את הנישואים אך היא מיד מתעשתת ומחליטה להתחתן אתו בתנאי שיחתום על הסכם טרום-נישואים שיקנה לה סכום של 100,000 דולר במקרה של גירושין, פי שניים מהסכום ששילם לגרושותיו. מייקל מסכים והם מתחתנים ויוצאים לטיולים ברחבי אירופה.

ניקול מתרחקת ממנו ורוצה לאלף אותו. מייקל רוצה ליישם את שיטתו של פטרוקיו באילוף הסוררת כלומר סטירות ומכות בישבנה אך היא מחזירה לו בהתאם.

לבסוף מביימת ניקול כאילו יש לה מחזר. המחזר הזה הוא ידידה אלברט. מייקל כועס ומסכים לגירושין. ניקול מקבלת 100,000 דולר וכעת היא עשירה.

מייקל מתמוטט נפשית ומאושפז במוסד כשהוא מלובש ב"חולצת משוגעים".

ניקול באה לבקר אותו, היא אומרת לו שהתאהבה בו ממבט ראשון וכי כעת היא עשירה אבל למרות זאת עדיין אוהבת אותו. הוא מחייך, משחרר את עצמו מ"חולצת המשוגעים" ושניהם מתחבקים.

## צוות השחקנים

## קישורים חיצוניים

* קדימון לאשתו השמינית של כחול הזקן, באתר יוטיוב
* אשתו השמינית של כחול הזקן, באתר TCM

קטגוריה:ערכים שבהם תבנית בריטניקה אינה מתאימה
קטגוריה:סרטים באנגלית
קטגוריה:סרטי גרי קופר
קטגוריה:סרטי קומדיה אמריקאיים
קטגוריה:סרטי שחור-לבן אמריקאיים
קטגוריה:סרטים מבוססי מחזות
קטגוריה:סרטי פרמאונט
קטגוריה:סרטים רומנטיים
קטגוריה:סרטים אמריקאיים משנת 1938
קטגוריה:סרטי 1938
King's Disease II

***King's Disease II*** הוא אלבום האולפן ה-13 של הראפר האמריקאי נאז. האלבום יצא לאור ב-6 באוגוסט 2021, על ידי חברת התקליטים מאס אפיל רקורדס. הוא משמש כאלבום המשך לאלבום האולפן ה-12 של נאז, *[[King's Disease]]*, שיצא לאור באוגוסט 2020. האלבום מכיל הופעות אורח של אמינם, EPMD, א בוגי ויט דה הודי, YG, לורן היל, צ'ארלי וילסון, בלאסט והיט בוי. בדומה ל-*King's Disease*, האלבום הופק בפועל על ידי נאז והיט-בוי.

מספר רב של מגזינים דירגו וסיקרו את האלבום ברשימות סוף שנה של אלבומים. מגזין "בוקר טוב אמריקה" דירג את האלבום ברשימתם "50 האלבומים הטובים ביותר של 2021" במקום ה-17. ומגזין "אינדפנדנט" דירג את האלבום במקום ה-16 ברשימת "40 האלבומים הטובים ביותר של 2021". *[[AllMusic]]* כלל את השיר גם ברשימתם "אלבומי ההיפ-הופ הטובים ביותר לשנת 2021", וה"אלבומי הראפ וההיפ-הופ הטובים ביותר לשנת 2021".

האלבום קיבל מועמדות בטקס פרסי גראמי ה-64 בקטגוריה אלבום הראפ הטוב ביותר.

## רקע
נאז הכריז על האלבום לצד שמו, עטיפתו ותאריך צאתו ב-29 ביולי 2021. הוא שיתף את רשימת הרצועות ב-3 באוגוסט 2021. הסינגל הראשון שיצא מהאלבום הוא "Rare".

## רשימת רצועות

## קישורים חיצוניים

## הערות שוליים

קטגוריה:אלבומי נאז
קטגוריה:אלבומים באנגלית
קטגוריה:אלבומים שהופקו על ידי היט-בוי
קטגוריה:אלבומי המשך
יחסי לוב–קרואטיה

**יחסי לוב-קרואטיה** הם היחסים הדו-צדדיים בין קרואטיה ללוב.

## סקירה כללית
היחסים הדיפלומטיים בין שתי המדינות כוננו ב-30 במרץ 2000. שתי המדינות חברות באיחוד מדינות הים התיכון.

הרפובליקה הפדרלית הסוציאליסטית של יוגוסלביה (שכללה את קרואטיה) שמרה על יחסים טובים עם לוב בתקופת שלטונו של מועמר קדאפי. קדאפי הגיע ליוגוסלביה ב-1989 לפסגה של המדינות הבלתי-מזדהות. נשיא קרואטיה סטייפן מסיץ' ערך ביקורים מדיניים בלוב בשנת 2003 ובפברואר, 2008. ראש ממשלת קרואטיה ידרנקה קוסור ביקרה בלוב בספטמבר 2010.

## מלחמת האזרחים בלוב
הנשיא מסיץ' שמר על יחסים טובים עם מנהיג לוב מועמר קדאפי. עם פרוץ מלחמת האזרחים בלוב בפברואר 2011 הצהיר מסיץ' בפומבי על תמיכה בקדאפי, ולא פסל ביקור נוסף בלוב. למעלה מ-400 אזרחים קרואטים פונו מהמדינה עד תחילת מרץ. ממשלת קרואטיה תמכה בהתערבות הצבאית הבינלאומית במלחמה שהחלה בסוף מרץ, וסגרה זמנית את השגרירות בטריפולי. בסוף מאי דיפלומט לובי בזאגרב מסר הצהרות פומביות התומכות במשטר קדאפי וביקר את קרואטיה על תמיכה בהחלטה 1973 מועצת הביטחון. משרד החוץ הקרואטי ביטל את מעמדו הדיפלומטי של הנציג. בסוף יוני קרואטיה הכירה במועצת המעבר הלאומית של לוב.

## נציגויות דיפלומטיות
* קרואטיה מחזיקה בלוב שגרירות בטריפולי.
* לוב מחזיקה בקרואטיה שגרירות בזאגרב.

## הערות שוליים

קטגוריה:ערכים ללא קטגוריות פיזיות - יחסי חוץ
Moustache

**Moustache** (בעברית: **שפם**; לעיתים מסוגנן כ-**MOUSTACHE**) הוא סינגל של להקת הרייב הרוסית ליטל ביג, בהשתתפות הזמרת-יוצרת הישראלית נטע ברזילי. השיר יצא לאור ב-6 באוגוסט 2021, על ידי חברת התקליטים וורנר מיוזיק רוסיה.

## רקע וכתיבה
ב-2 באוגוסט 2021 הודיעה הלהקה ברשתות החברתיות על שיתוף הפעולה עם נטע ברזילי, זוכת אירוויזיון 2018, ועל תאריך יציאתו של הסינגל. השיר נכתב על ידי ברזילי, ביחד עם שותפה של ברזילי ליצירה ומנהלה המוזיקלי אבשלום אריאל וסולן הלהקה איליה פרוסיקין.

## וידאו קליפ
הווידאו קליפ הרשמי של השיר הועלה לערוץ היוטיוב של ליטל ביג ב-6 באוגוסט 2021. הקליפ בוים על ידי אלינה פאסוק ואיליה פרוסיקין. עלילת הקליפ מתרחשת על חוף ים בעולם סוריאליסטי, בו נשים משופמות נחשבות לפסגת האסתטיקה הנשית. במהלך הסרטון נטע ברזילי וסופיה טאיורסקאיה מחליטות לגלח את שפמה של הזוכה ב"תחרות השפם הטוב ביותר" (בגילומה של השחקנית הרוסייה קטיה ורנבה) כדי לגנוב לה אותו, אולם הן נתפסות לבסוף על ידי המציל בחוף (בגילומו של איליה פרוסיקין).

## ביקורות
שקד קראוס, בביקורת באתר פרוגי, העניקה לשיר ביקורת חיוביות וכתבה כי "שיתוף הפעולה המפתיע בין נטע לליטל ביג מתגלה כהצלחה והשיר הזה לגמרי בעל פוטנציאל להיכנס לרשימת הלהיטים הגדולים של הקיץ".

## מיקומי שיא

## קישורים חיצוניים

## הערות שוליים

קטגוריה:שירי נטע ברזילי
קטגוריה:שירים באנגלית
פאל וידור

**פאל וידור** (במקור **ויינר**, בהונגרית: **Vidor Pál**; בודפשט, 22 בפברואר 1909 – מחנה הריכוז בוכנוולד, 1945) היה רב בבודה, מרצה וסופר.

## ביוגרפיה
וידור פאל הוא בנם של וידור (ויינר) גזה (1882–1945) עורך דין ושל ארז'בט רייך (1885–1972). הוא סיים את לימודיו בפקולטה למדעי הרוח של אוניברסיטת פאזמאני פטר (כיום אוניברסיטת אטווש לוראנד) ובבית המדרש לרבנים בבודפשט. בשנת 1932 קיבל תואר דוקטור במדעי הרוח וסמיכה לרבנות במרץ 1934. בספטמבר 1935 נבחר לרב בית הכנסת בדרך ז'יגמונד (כיום בית הכנסת בדרך פרנקל לאו) בקהילת בודה. הוא שם דגש מיוחד על תוכניות לילדים ולנוער ולכן מילא תפקיד חשוב בארגון קבוצות הנוער ובתנועת הצופים של מחלקת התרבות בקהילה היהודית בודה. הוא עצמו השתתף בכמה מפגשים ושימש גם כרב מחנה. הוא ארגן אוניברסיטה פתוחה יהודית, שבמסגרתה הוא עצמו נשא הרצאות רבות. כתביו פורסמו באופן קבוע בכתב העת סקירה יהודית-הונגרית, ב"חיים יהודיים" וכתבי עת אחרים. הוא גורש לשירות העבודה (עבודות כפייה לגברים יהודים במסגרת הצבא ההונגרי) בשנת 1942 ולאחר מכן גורש למחנה הריכוז בוכנוולד, שם מצא את מותו.

לוח זיכרון נחנך לזכרו בבית הקברות היהודי של אובודה.

## משפחתו
אשתו ז'וז'ה קלמן (1912–2003), הייתה מורה ללימודי דת ומורה בתיכון, בתו של הרב הראשי אדן קלמן, איתה התחתן ב-30 באוקטובר 1935 בבודפשט. בתם אנה וידור (1936)

## כתביו
* פאל וידור: ספר השבת. יבנה 8. יודאיקה
* אליהו בגלימה-1935
* ההיסטוריה של חוג האימון העצמי של בית המדרש לרבנים בבודפשט-1928

## לקריאה נוספת
* נתוניו בקטלוג המוזיאון הספרותי פטפי
* אבותינו הגדולים: ד"ר הרב פאל וידור (1945-1909)Mazsihisz.hu
* פאל וידור - אנדרטה (אוניברסיטת אטווש לוראנד)
* ספר השבת-With songs, pictures, extracts. Javne könyvek 3. Magyar Zsidók Pro Palesztina Szövetsége Budapest. 152 p.
## הערות שוליים

קטגוריה:רבנים הונגרים
קטגוריה:רבנים נאולוגים
קטגוריה:נספי השואה
קטגוריה:בוגרי בית המדרש לרבנים בבודפשט
קטגוריה:אנשי דת יהודים
קטגוריה:בוכנוואלד
קטגוריה:בודפשט: אישים
קטגוריה:יהדות בודפשט
קטגוריה:בוגרי אוניברסיטת אטווש לוראנד בודפשט
קטגוריה:נספים במחנה הריכוז בוכנוואלד
קטגוריה:נספים במחנות ריכוז והשמדה
קטגוריה:הונגרים שנולדו ב-1909
קטגוריה:הונגרים שנפטרו ב-1945
יחסי בוסניה והרצגובינה – צ'כיה

ממוזער|שגרירות צ'כיה בסרייבו
**יחסי בוסניה והרצגובינה–צ'כיה** הם יחסי החוץ בין **[[בוסניה והרצגובינה]]** ל**[[צ'כיה]]**.

## היסטוריה
בוסניה והרצגובינה וצ'כיה היו שתיהן חלק מהאימפריה האוסטרו-הונגרית עד לאחר מלחמת העולם הראשונה, ולאחר מכן הצטרפו יוגוסלביה וצ'כוסלובקיה, אשר היו חברות במסגרת ההסכמה הקטנה. במהלך מלחמת העולם השנייה היו שתי המדינות תחת כיבוש גרמניה הנאצית, ברמה כלשהי, ולאחר המלחמה הוקמו בשתי המדינות משטרים קומוניסטים.

צ'כיה הכירה בעצמאותה של בוסניה והרצגובינה ב-8 בפברואר 1992, היחסים הדיפלומטיים בין בוסניה והרצגובינה לצ'כיה כוננו ב-8 באפריל 1993, והמשלחת הדיפלומטית והקונסולרית של בוסניה והרצגובינה בפראג נפתחה באוקטובר 2005. שתי המדינות משתפות פעולה במגוון תחומים, ובעיקר בתחומי מים ותברואה, חקלאות, יערנות, דיג, אנרגיה, פיתוח סביבתי וממשל. צ'כיה אף תומכת בהצטרפותה של בוסניה והרצגובינה לנאט"ו והאיחוד האירופי.

## נציגויות דיפלומטיות
* בוסניה והרצגובינה מחזיקה בצ'כיה שגרירות בפראג.
* צ'כיה מחזיקה בבוסניה והרצגובינה שגרירות בסרייבו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
פרנסיס קוטס ג'ונס

**פרנסיס קוטס ג'ונס** (באנגלית: **Francis Coates Jones**; 1857 – 1932) היה צייר אמריקאי ממשפחה עשירה בבולטימור, שלמד באירופה. הוא ידוע בציורי הנשים שלו ובגנים מלאי פרחים.

## ביוגרפיה

### שנים מוקדמות
פרנסיס קוטס ג'ונס נולד בשנת 1857 בבולטימור, מרילנד, למשפחה אמידה. הוא למד בבית ספר בבולטימור עד גיל ארבע עשרה. אחיו הבכור היה צייר הנוף יו בולטון ג'ונס (1848–1927).

### אירופה
בשנת 1876 ביקרו האחים ג'ונס באירופה, שם מימש פרנסיס את רצונו להפוך לאמן. בלונדון שהו שניהם אצל אדווין אוסטין אבי (1852–1911). פרנסיס ג'ונס בילה כמעט שנה בפונט-אבן שבבריטני, שם הייתה מושבה של אמנים אמריקאים. הוא התיידד עם תומאס הובנדן (1840–1895). בסתיו 1877 עבר ג'ונס לפריז. הוא לימד את עצמו ציור, ואז התקבל לכיתה של הנרי להמן בבית הספר לאמנויות.
ממוזער
בשנת 1878 נסעו שני האחים לספרד ולמרוקו. פרנסיס ג'ונס חזר לפריז ונרשם לאקדמיה ז'וליאן. שם למד אצל ויליאם-אדולף בוגרו (1825–1905) וז'ול ג'וזף לפבר (1836–1911). הוא ערך סיורי רישום באיטליה, שווייץ וצרפת. ג'ונס המשיך ללמוד בצרפת עד 1881 וחזר לניו יורק בשנת 1881 וחלק סטודיו עם אחיו. בשנת 1882 נבחר לחברת האמנים האמריקאים. לאחר מכן חזר לפריז.

### ניו יורק
פרנסיס ג'ונס חזר לארצות הברית והתיישב בעיר ניו יורק בשנת 1884, שם הוכרה במהירות עבודתו כצייר דמויות. אף שלא היה חייב לעבוד למחייתו, הוא לימד ציור דיוקנאות בליגת הסטודנטים לאמנות בניו יורק. הוא גם השיג עבודות איורים ממגזינים Scribner's Monthly ו-The Century. באוקטובר 1893 פרסם סקריבנר סט של ציוריו של בתים היסטוריים בוושינגטון. בקיץ היה עורך מסעות ציור לברקשייר בדרום אגרמונט, מסצ'וסטס.

בשנות ה -90 של המאה ה -19 היה לפרנסיס ג'ונס מוניטין גדול והוא החל להיות בעל מעמד מוביל בעולם האמנות של ניו יורק. ג'ונס לימד באקדמיה הלאומית לעיצוב במשך למעלה משלושים שנה. במשך עשרים ושתיים שנה היה גזבר האקדמיה הלאומית לעיצוב. בשנים 1917–1930 היה ג'ונס נאמן במוזיאון המטרופוליטן לאמנות. בסביבות 1907 עברו ג'ונס, אחיו ואחותם הנכה לואיז לסטודיו ובית יקר ברחוב השישים-מערב במנהטן.

בשנת 1929 עבר ג'ונס שבץ שהותיר אותו משותק. הוא נפטר בשנת 1932.

## יצירה
ביצירתו המוקדמת פרנסיס ג'ונס תיאר סצנות ז'אנר עשירות. הטכניקה שלו הייתה מדויקת, אקדמית ומפורטת. הוא תמיד התעניין בתחפושות ועיטורים. הוא נמשך לנושאים של העת העתיקה הקלאסית, והחל לצייר דמויות בתלבושות קלאסיות מוקפים בחפצי נוי מאותה תקופה. עבודותיו המאוחרות יותר הראו את השפעת האימפרסיוניזם. עבודות אלה שבוצעו באופן רופף יותר לאחר 1910 הראו לעיתים קרובות נשים בסצנות פנים וחוץ.

בתערוכה השנתית של האקדמיה הלאומית לעיצוב, בשנת 1885, זכה ג'ונס בפרס תומאס ב. קלארק על הרכב הדמויות הטוב ביותר. ג'ונס זכה גם בפרסים בתערוכת סנט לואיס והתערוכה הבינלאומית של פנמה – פסיפיק של 1915.

עבודותיו מוצגות במוזיאון ברוקלין, במוזיאון המטרופוליטן לאמנות ובמוזיאון לאמנות וויצ'יטה. גם המכון לאמנות בשיקגו מחזיק בחלק מיצירתו.

## גלריה

File:Coates Jones, Francis (1857-1932) Mother and child, c.1885.jpg

File:Francis Coates Jones - The book.jpg

File:Francis Coates Jones - Mother and daughters playing chess.jpg

File:Francis Coates Jones Gentle Angler, 1895.jpg

File:'Two Women in a Garden' by Francis Coates Jones.jpg

## קישורים חיצוניים

## הערות שוליים

קטגוריה:אמריקאים ילידי מרילנד
קטגוריה:בולטימור: אישים
קטגוריה:ציירים אמריקאים
קטגוריה:אמריקאים שנולדו ב-1857
קטגוריה:אמריקאים שנפטרו ב-1932
קודי דמפס

**קודי קופר דמפס** (באנגלית: **Cody Cooper Demps**; נולד ב-2 בדצמבר 1993) הוא כדורסלן אמריקאי מקצועי בליגת העל בכדורסל. המשחק בהפועל באר שבע

## קריירת קולג'
דמפס שיחק ארבע עונות בסקרמנטו סטייט הורנטס, והחל את שלוש השנים האחרונות שלו. בעונתו הבכירה הממוצעים שלו למשחק היו 12 נקודות, 4.5 ריבאונדים ו-4.7 אסיסטים.

## קריירה מקצוענית
### רינו ביגורנס/סטוקטון קינגס
דמפס חתם עם הסטוקטון קינגס מליגת הפיתוח. בעונתו המקצועית הראשונה, הממוצעים שלו למשחק היו 7.4 נקודות ו-5.5 ריבאונדים. בעקבות העונה שיחק דמפס בקבוצת ליגת הקיץ של סקרמנטו קינגס. הוא חזר לקבוצה, כיום הסטוקטון קינגס, לעונה שנייה. הממוצעים שלו למשחק היו 11.8 נקודות, 4.8 ריבאונדים, 3.3 אסיסטים ו-1.1 חטיפות ב-50 משחקים (פתח ב-42) במהלך העונה הסדירה.

### סקרמנטו קינגס
דמפס חתם עם סקרמנטו קינגס על חוזה ל -10 ימים ב -22 במרץ 2019. הקינגס החזירו אותו לסטוקטון למחרת. הוא הוחזר לסגל הפעיל לאחר שסטוקטון הודחה בפלייאוף ליגת הפיתוח, אך לא שיחק במשחק NBA לפני שפג תוקפו של חוזה בן 10 הימים. לאחר סיום העונה, דמפס הוזמן להשתתף במחנה העילית של ליגת הפיתוח 2019, יחד עם שחקנים מובילים אחרים בליגת הפיתוח.

דמפס נבחר לסגל אינדיאנה פייסרס לליגת הקיץ ב-2019. לאחר סיום ליגת הקיץ, דמפס השתתף בטורניר הכדורסל נאמנות היא אהבה, קבוצה שהוקמה על ידי דמרקוס קאזינס.

### חזרה לסטוקטון (2019–2020)
דמפס חזר לסטוקטון קינגס כדי להתחיל את עונת ליגת הפיתוח 20–2019. הממוצעים שלו למשחק היו 14.4 נקודות, 5.5 ריבאונדים ו-2.6 אסיסטים.

### ג'י ליג איגנייט (2020)
ב־12 בנובמבר 2020 החתימה הג'י ליג איגנייט את דמפס כשחקן ותיק כדי להדריך את הצעירים יותר.

### הפועל באר שבע (2021-22 )
ב־6 באוגוסט 2021 דמפס חתם בהפועל באר שבע לשנתיים.
בעונת 2021/22 העמיד 15.3 נק' לצד 4 ריבאונדים ב-24 משחקי ליגה.
בתחילת עונת 2022/23 עבר לטויאמה מהליגה היפנית במדיה העמיד 10.1 נק' לצד 4.6 אסיסטים ו-4 ריבאונדים ב-37 משחקים.
בפברואר 2023 חתם פעם נוספת בהפועל באר שבע ושותף ב-3 משחקים עד לסיום העונה.

### אבח'ס דה לאון(2023 - 2024)
לקראת עונה 2023/24 חתם באבח'ס דה לאון מליגת העל המקסיקנית. 
בשורות הקבוצה העמיד 9.2 נק' ו-4.2 ריבאונדים ב-28 משחקים.
### [[אליצור עירוני נתניה|אליצור נתניה]] (2024)
לקראת עונת 2024/25 חתם באליצור נתניה מליגת העל.
בעונה זו שותף ב-5 משחקים והעמיד 10.4 נק' ו-4.2 ריבאונדים לפני ששוחרר מהקבוצה

### הפועל באר שבע (2024- )
בדצמבר 2024 חתם בהפועל באר שבע.
קטגוריה:כדורסלני הפועל באר שבע
קטגוריה:כדורסלני אליצור עירוני נתניה
קטגוריה:כדורסלנים אמריקאים
קטגוריה:אמריקאים שנולדו ב-1993
יחסי איסלנד–פולין

**יחסי איסלנד–פולין** הם היחסים הדיפלומטיים בין איסלנד לפולין. שתי המדינות חברות באזור הכלכלי האירופי, בנאט"ו, בארגון לשיתוף פעולה ולפיתוח כלכלי ובאו"ם.

## היסטוריה
הקשר הראשון הידוע בין איסלנד לפולין החל בשנת 1613 כאשר הנזיר הצ'כי דניאל סטרייץ-וטרוס ביקר באיסלנד. בשנת 1638 הוא הוציא ספר בפולנית על מסעותיו באי בשם "Islandia, álbo Krotkie opisanie Wyspy Islandiy" (פורסם בלשנו שבפולין). במאה ה-19 הגיע הסופר הפולני אדמונד חויצקי לאיסלנד כמזכיר הקיסר הצרפתי העתידי נפוליאון השלישי. בשנת 1857 פרסם חויצקי ספר בצרפתית בשם "Voyage dans les mers du nord à bord de la corvette la Reine Hortense" המתאר את מסעותיו וניסיונו באיסלנד.

ביולי 1945, לפני סיומה הרשמי של מלחמת העולם השנייה, איסלנד הכירה בממשלת האחדות הלאומית הפולנית. היחסים הדיפלומטיים בין שתי המדינות החלו רשמית בינואר 1946. בשנת 1956 פתחה פולין קונסוליה ברייקיאוויק שנשארה פתוחה עד 1981. בשנת 2008 פתחה פולין מחדש את הקונסוליה הכללית ברייקיאוויק. מאוחר יותר שודרגה הקונסוליה הפולנית לשגרירות.

## ביקורים מדיניים
בשנת 1999 ערך נשיא איסלנד אולפור רגנר גרימסון ביקור רשמי בפולין והיה לראש המדינה האיסלנדי הראשון שביקר במדינה. במאי 2000 נשיא פולין אלכסנדר קוושנייבסקי ביקר באיסלנד. במרץ 2020 נשיא איסלנד גודני יוהאנסון ערך ביקור רשמי בפולין יחד עם אשתו.

## הגירה
בשנות ה-60 החלו מהגרים פולנים להגיע לאיסלנד על מנת לעבוד במספנות ברחבי האי. בשנות ה-80 איסלנד הייתה זקוקה לכוח עבודה, ולכן החלה לגייס עובדים פולנים. באמצע שנות האלפיים מנתה הקהילה הפולנית יותר מ-20,000 איש. לאחר המשבר הפיננסי בשנת 2008 הקהילה הפולנית ירדה בחצי, אך כיום (2021) הפולנים הם האוכלוסייה הזרה הגדולה ביותר באיסלנד, והם מהווים 3% מהתושבים.

## סחר
בשנת 1924 חתמו איסלנד ופולין על הסכם מסחר.

שתי המדינות פועלות בשוק האירופי האחיד כאשר איסלנד משויכת לאיגוד הסחר החופשי האירופי ופולין היא חברה מלאה באיחוד האירופי. קיימות טיסות ישירות בין איסלנד לפולין המופעלות על ידי "ויז אייר".
שמאל|ממוזער|שגרירות פולין ברייקיאוויק

## נציגויות דיפלומטיות
* איסלנד מיוצגת בפולין באמצעות שגרירותה בברלין, גרמניה.
* פולין מחזיקה באיסלנד שגרירות ברייקיאוויק.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ברזיל–לבנון

**יחסי ברזיל–לבנון** הם היחסים הדו-צדדיים בין ברזיל ולבנון.

## סקירה כללית
כיום חיים בברזיל בערך 7–10 מיליון אזרחים ממוצא לבנוני. שתי המדינות חברות בארגון G77 ובאומות המאוחדות.
שמאל|ממוזער| בול לציון יחסי ברזיל ולבנון
בשנת 1877 ביקר הקיסר הברזילאי פדרו השני בביירות, שהייתה אז חלק מהאימפריה העות'מאנית. המהגרים הלבנונים הראשונים שהגיעו לברזיל היו בשנת 1882, כשרובם נוצרים מרונים מהר הלבנון. בשנת 1920 פתחה ברזיל קונסוליה בביירות על מנת להקל על ההגירה העות'מאנית (לבנונית) לברזיל. עד 1914 היגרו לברזיל מעל 60,000 לבנונים. באוקטובר 1945 קיבלה לבנון את עצמאותה מצרפת ובנובמבר 1945 הכירה ברזיל בלבנון וכוננה איתה יחסים דיפלומטיים.

בשנת 1954 ערך נשיא לבנון כמיל שמעון ביקור רשמי בברזיל, והפך לראש המדינה הלבנוני הראשון שביקר במדינה. באותה שנה, שתי המדינות פתחו שגרירויות בבירות שתיהן. בין שתי מלחמות העולם התרחש גל שני שלהגירה מלבנון לברזיל. גל ההגירה האחרון התקיים במהלך מלחמת האזרחים בלבנון (1975–1990).

מאז 2011 ברזיל שולחת כוחות ליוניפי"ל ומחזיקה כיום 1,288 חיילים ושליחים במדינה.

## ביקורים מדיניים
* סגן נשיא ברזיל מישל טמר (2011)
* נשיא לבנון כמיל שמעון (1954)
* ראש ממשלת לבנון רפיק אל-חרירי (1995, 2003)
* הנשיא אליאס הראווי (1997)
* ראש הממשלה נג'יב מיקאתי (2005)
* הנשיא מישאל סולימאן (2010)

## הסכמים
שתי המדינות חתמו על מספר הסכמים הדדיים, ובהם מזכר הבנות בנושא התייעצויות פוליטיות; הסכם על ויתור ויזה לאזרחים המחזיקים בדרכונים דיפלומטיים והסכם להארכת תוקף תיירות וויזת עסקים בדרכונים רגילים.

## סחר
בשנת 2018 הסתכם הסחר בין ברזיל ולבנון בכ-298 מיליון דולר. הייצוא העיקרי של ברזיל ללבנון כלל: בשר, קפה, סוכר, מטוסים ומכוניות. הייצוא העיקרי של לבנון לברזיל כלל דשן ועופרת. לבנון היא שותפת הסחר ה-77 בגודלה של ברזיל בעולם.

## נציגויות דיפלומטיות
* ברזיל מחזיקה בלבנון שגרירות בביירות.
* לבנון מחזיקה בברזיל שגרירות בברזיליה וקונסוליות כלליות בריו דה ז'ניירו ובסאו פאולו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אלבניה–צ'כיה

**יחסי אלבניה–צ'כיה** הם יחסי החוץ בין אלבניה לצ'כיה.

## סקירה כללית
שתי המדינות כוננו יחסים דיפלומטיים ב-5 ביולי 1922. לאחר מלחמת העולם השנייה הוקמו בשתי המדינות משטרים קומוניסטיים. שתי המדינות היו חברות בברית ורשה, אולם בשנת 1968 פרשה אלבניה מהברית בשל יריבותה עם ברית המועצות.

שתי המדינות חברות ב-OSCE ובנאט"ו. כמו כן אלבניה היא מועמדת להצטרפות ל וצ'כיה היא חברה באיחוד האירופי.

## נציגויות דיפלומטיות
* אלבניה מחזיקה בצ'כיה שגרירות בפראג.
* צ'כיה מחזיקה באלבניה שגרירות בטירנה.

## קישורים חיצוניים

## הערות שוליים

ממוזער| שגרירות אלבניה בפראג|ימין

קטגוריה:ערכים ללא קטגוריות פיזיות - יחסי חוץ
יחסי ארגנטינה–לבנון

**יחסי ארגנטינה–לבנון** הם היחסים הדיפלומטיים בין המדינות ארגנטינה ולבנון. שתי המדינות נהנות מיחסי ידידות, שחשיבותן מתרכזת בהיסטוריה של ההגירה הלבנונית לארגנטינה. ישנם כ-1.5 מיליון ארגנטינאים ממוצא לבנוני. הקהילה הלבנונית בארגנטינה היא קהילת המהגרים השלישית בגודלה במדינה (אחרי ספרד ואיטליה) וארגנטינה מארחת את הקהילה השנייה בגודלה באמריקה הלטינית (אחרי ברזיל). שתי המדינות חברות בקבוצת 24 ובאו"ם.

## היסטוריה
[שמאל|ממוזער|נשיאת ארגנטינה [כריסטינה פרננדס דה קירשנר מברכת את נשיא לבנון מישאל סולימאן בבואנוס איירס, 2012.]]
מאז 1860 החלו כמה אלפי לבנונים להגר לארגנטינה, בעיקר כדי להימלט מרדיפות האימפריה העות'מאנית (שלבנון הייתה חלק ממנה בזמנו) וממלחמת האזרחים בהר הלבנון. בתחילה רוב המהגרים הלבנונים לארגנטינה היו נוצרים, אולם במשך הזמן החלו לבנונים מוסלמים להגר לארגנטינה. בשנת 1943 קיבלה לבנון את עצמאותה מצרפת ובשנת 1945 הכירה ארגנטינה בעצמאותה וכוננה יחסים דיפלומטיים עם לבנון. במאי 1954 ערך נשיא לבנון כמיל שמעון ביקור רשמי בארגנטינה ונפגש עם נשיא ארגנטינה חואן דומינגו פרון. לאחר הביקור פתחה ארגנטינה שגרירות בביירות.

היחסים בין ארגנטינה ולבנון היו מוגבלים במהלך מלחמת האזרחים בלבנון. בשנת 1998, נשיא ארגנטינה קרלוס מנם ערך ביקור רשמי בן שלושה ימים בלבנון. במהלך הביקור נפגש הנשיא מנם עם נשיא לבנון אליאס הראווי וקידם יחסי סחר משופרים בין שתי המדינות. בשנת 2012, נשיא לבנון מישאל סולימאן ערך ביקור רשמי בארגנטינה ונפגש עם נשיאת ארגנטינה כריסטינה פרננדס דה קירשנר.

במאי 2016, שרת החוץ הארגנטינאית סוסנה מלקורה ביקרה בלבנון. במהלך ביקורה נפגשה עם ארגונים מקומיים שונים המסייעים לפליטים שנפגעו ממלחמת האזרחים בסוריה וביקרה במחנה פליטים סורי קרוב לגבול לבנון-סוריה. באותה שנה הסכימה ארגנטינה ליישב מחדש 3,000 פליטים סורים מלבנון.

## ביקורים רמי דרג
**ביקורים רמי דרג מארגנטינה בלבנון**
* הנשיא קרלוס מנם (1998)
* שרת החוץ סוסנה מלקורה (2016)

**ביקורים רמי דרג מלבנון בארגנטינה**
* הנשיא כמיל שמעון (1954)
* הנשיא מישאל סולימאן (2012)
* שר החוץ גבראן באסיל (2014)

## הסכמים דו-צדדיים
שתי המדינות חתמו על כמה הסכמים דו-צדדיים כגון הסכם מסחר ושיתוף פעולה כלכלי; הסכם לשיתוף פעולה טכני והסכם על שיתוף פעולה תיירותי.

## יחסי סחר
בשנת 2017 הסתכם הסחר בין ארגנטינה ולבנון ב-110 מיליון דולר. הייצוא העיקרי של ארגנטינה ללבנון כולל: בקר, ז'רבה מאטה, סויה, פולי גרבנזו ומוצרי חלב. הייצוא העיקרי של לבנון לארגנטינה כולל: מזון משומר, פירות יבשים וכימיקלים למטרות חקלאיות.

## נציגויות דיפלומטיות
* ארגנטינה מחזיקה בלבנון שגרירות בביירות.
* לבנון מחזיקה בארגנטינה שגרירות בבואנוס איירס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ